О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 596
от 29.07.2021 г.
За разрешение за изработване на проект за подробен устройствен план-план за регулация и план за застрояване /ПУП-ПЗ/ на поземлен имот с идентификатор 55871.502.730 по кадастралната карта на гр. Перник, местност „Шумак“, попадащ в терен, отреден "Залесителен пояс" по регулационния план на гр. Перник, кв."Варош и Табана"
На основание чл.21 ал.1 т.11, във връзка с т.8 и ал.2 от ЗМСМА, чл.62а, ал.2 и ал.3 т. 2 от ЗУТ 

ОБЩИНСКИ СЪВЕТ РЕШИ:
Разрешава да се изготви проект за подробен устройствен план - план за застрояване /ПУП - ПЗ/ на поземлен имот с идентификатор 55871.502.730 по кадастралната карта на гр. Перник, местност „Шумак“, попадащ в терен, отреден "Залесителен пояс" по регулационния план на гр. Перник, кв."Варош и Табана", като:

 С план за застрояване поземлен имот с идентификатор 55871.502.730 се отрежда "За паркинг, ремонт, поддържане на транспортни средства и инфраструктурен обект"  и се определя зона за свободно застрояване с показатели за нискоетажно застрояване и устройствена зона /Жм/.
Проектът за ПУП-ПЗ да се изготви в М 1:500 върху картова основа от кадастралната карта на гр. Перник, съвместена с регулационният план на гр. Перник, кв.”Варош и Табана” в обхвата на урегулираният поземлен имот. ПУП-ПЗ да бъде изготвен в цифров вид CAD формат  в съответствие с изискванията на ЗУТ.

При изработване на проекта за ПУП-ПЗ да се спазят изискванията на ЗУТ, Наредба № 7/2003 г. на МРРБ за ПНУТ и Наредба №8/2001 г. за Обема и съдържанието на устройствените планове на МРРБ. 

Проектът за ПУП-ПЗ да се изготви еднофазно във фаза окончателен проект и да бъде съобразен с действащата нормативна уредба.              

Проектът да се разгледа от Общински експертен съвет по устройство на територията - гр. Перник и по него да се предложи решение.  
Поради следните мотиви: В Община Перник е постъпило заявление с вх. № 21/ТР-3926/09.07.2021 г. от Емил Иванов с адрес: гр. Перник, за разрешение за изработване на проект за подробен устройствен план-план за застрояване /ПУП-ПЗ/ на поземлен имот с идентификатор 55871.502.730 по кадастралната карта на гр. Перник, местност „Шумак“, попадащ в терен, отреден "Залесителен пояс" по регулационния план на гр. Перник, кв."Варош и Табана", одобрен със Заповед № 1076/23.08.1974 г. на Кмета на община Перник. Искането е придружено със скица с предложение за изменение на ПУП-ПЗ, съгласно изискването на чл. 135, ал. 2 от ЗУТ. 

На основание чл. 127, ал. 1 от ЗУТ на 11.06.2021 г. от 16.00 часа в офиса на фирма „А Приори Студио“ ЕООД с адрес: гр. Перник, ул. „Брегалница“, № 6, етаж 2, офис № 3 е проведено обществено обсъждане на проекта за изменение на подробен устройствен план-план за застрояване /ПУП-ПЗ/ на поземлен имот с идентификатор 55871.502.730 по кадастралната карта на гр. Перник, местност „Шумак“, попадащ в терен, отреден "Залесителен пояс" по регулационния план на гр. Перник, кв."Варош и Табана".
Мястото, датата и часа на провеждане на общественото обсъждане са оповестени от възложителя на проекта в местната преса- вестник "Съперник", брой 63 от 04.06.2021 г., национален ежедневник-вестник "24 часа", брой 129 от 03.06.2021 г., публикувана на интернет страницата на община Перник и залепена обявата на определените места за обяви в сrрадата на Община Перник.

На общественото обсъждане са присъствали собствениците на имота, проектанти,  граждани и представители на  Община Перник, за което е съставен протокол.

Съгласно Общият устройствен план /ОУП/ на Община Перник, одобрен с Решение №1016/10.12.2018 г. на Общински съвет Перник, поземлен имот с идентификатор 55871.502.730 по кадастралната карта на гр. Перник, местност „Шумак“, попада в “Жилищна устройствена зона” с преобладаващо застрояване с малка височина /21/Жм.

Присъствалите са дали положително становище за изработване на проект за изменение на действащия ПУП-ПЗ на гр. Перник, кв. ”Варош и Табана”, тъй като мероприятието “Залесителен пояс“ не е реализирано в имота.   
Решението е прието на заседание на Общинския съвет, проведено на 29.07.2021г., Протокол № 8 т.15 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

 /Д. КОЛЕВ/

